[{"text_idx": "#000000", "text": "Hooaja viimased stardid on seljataga. Mo\u0303te oli juba varem hooaeg a\u0308ra lo\u0303petada, aga osaliselt solidaarsusest korraldajate vastu ja ikkagi veel va\u0308iksest vo\u0303istlusna\u0308ljast tulenevalt sai nimi kirja pandud. Kasutatav maastik oli keskkonnaameti ametnike amato\u0308o\u0308rluse to\u0303ttu ka\u0308rbunud va\u0308ikseks, kuid kaks lu\u0308hiraja pikkuse laadset vo\u0303istlust sai a\u0308ra tehtud."}, {"text_idx": "#000001", "text": "Esimese pa\u0308eva rada oli olemuselt ku\u0308llaltki mitmeku\u0308lgne vo\u0303rreldes teise pa\u0308evaga. Esimesed kolm punkti olid va\u0308ga ebamugava ala peal, kus oli raske end ta\u0308pselt positsioneerida. Vo\u0303tsin rahulikult, kuna K-punktist va\u0308lja minnes ei tundnud end seal u\u0308ldse enesekindlalt. Edasi mo\u0308o\u0308da jo\u0303eoru no\u0303lvasid ja soid, kus tuli hoolikalt na\u0308puga ja\u0308rge ajada. Kuues etapp la\u0308ks ta\u0308iesti ka\u0308est, kui suutsin etapi algusest peale paralleelseid asju lugeda, o\u0303nneks ei la\u0308inud viga minutitesse. Raja viimane osa oli kiires ma\u0308nnimetsas, kus tuli ku\u0308ll sisuliselt ainult joosta, kuid ta\u0308helepanu ei saanud lasta hajuda."}, {"text_idx": "#000002", "text": "Teise pa\u0308eva tegin kogemata ise endale huvitavamaks. Soojenduse ja muude protseduuride tegemine ja\u0308i viimasele hetkele. Stardijoonele jo\u0303udsin pool minutit enne starti. Paelad pu\u0308sisid o\u0303nneks u\u0308he so\u0303lmega kinni ja vetsupeatust suutsin edasi lu\u0308kata. Rada suuri va\u0308ljakutseid ei pakkunud, mis tegi kohati ka natuke laisaks ja keskendumine ei olnud 100% kogu raja va\u0308ltel. Teisel pa\u0308eval vo\u0303tsin fu\u0308u\u0308siliselt natuke kergemalt, kuna peas oli juba teadmine, et keegi ei ohusta poodiumi ko\u0303rgeimat astet."}, {"text_idx": "#000003", "text": "Teise pa\u0308eva finis\u030cis vo\u0303eti mind kohe valve alla. Kohale oli tulnud dopingukontroll, kelle meeldivat seltskonda natuke va\u0308hem, kui tunnike sain nautida. Kuna enne rada ja\u0308i kergendamata, siis protseduurid sujusid kiiresti."}, {"text_idx": "#000004", "text": "Lo\u0303ppkokkuvo\u0303ttes on mo\u0303nus hea tulemuse pealt hooaeg lo\u0303petada, kuid ilmselt oli tegemist ka hooaja parima fu\u0308u\u0308silise vormiga vo\u0303i siis va\u0308hemalt tundega, et ma jo\u0303uan joosta. Kordagi varem hooaja jooksul polnud sellist head tunnet olnud. Hea, et nu\u0308u\u0308dki kohale jo\u0303udis, sai korrakski seda tunda."}, {"text_idx": "#000005", "text": "Tihti ei satu hea kvaliteediga vo\u0303istlus nii Helsingi la\u0308hedale, kui see oli nu\u0308u\u0308d ja seejuures sobib vo\u0303istlus ka kalendrisse. Toimus Soome teateliiga viimane etapp, ko\u0303igest 40 minutise autoso\u0303idu kaugusel sadamast. Kokku oli 7 osavo\u0303istlust, isiklikult jo\u0303udsin kohale kolmele."}, {"text_idx": "#000006", "text": "Jooksin esimest vahetust. Esialgu joosi peaaegu 2km soojaks enne kui orienteerumine peale hakkas. Sain jooksuvo\u0303istlustelt tuttava veremaitse suhu. Esimesed kontrollpunktid tulid rabedalt, fu\u0308u\u0308siliselt kiire algus oli ajumahu ro\u0308o\u0308vinud ja ei na\u0308inud kohe vajalikke objekte maastikul."}, {"text_idx": "#000007", "text": "O\u0303nneks vo\u0303istlejaterivi oli pikk ja pa\u0308ris u\u0308ksi ei ja\u0308a\u0308nud. Kuid selleks, et pundis pu\u0308sida pidin pidevalt end tagant sundima ehk siis olin selgelt mugavustsoonist va\u0308ljas. Rajavalikuid tegin pigem teiste ja\u0308rgi, sest teadsin, et u\u0308ksi ma lihtsalt ei jo\u0303ua samas tempos pingutada. Punkti tuli siiski ise orienteeruda, sest kunagi ei teadnud, kas on hajutus ja enne punkti muututi sageli ebakindlaks ja oli vo\u0303imalus mo\u0303ned kohad ettepoole saada."}, {"text_idx": "#000008", "text": "U\u0308heksanda punktini taktika to\u0308o\u0308tas, hiljem GPS-ja\u0308lgimise ja\u0308rgi na\u0308en, et oli ta\u0308itsa pundis sees. Metsas kusjuures ei tundunud nii suur seltskond olevat. Aga siis sai teiste a\u0308ra kasutamine karistatud, lasin end vedada natuke liiga pika kaarega end hajutusse ja veel ja\u0308rgmisse ka teiste ja\u0308rgi mitte ko\u0303ige paremat teevalikut pidi."}, {"text_idx": "#000009", "text": "Viimased punktid la\u0308ksid sujuvalt ja pa\u0308ris paljud, kes enne siplesid minu u\u0308mber, kadusid metsa vahele a\u0308ra. Esimesed 10 minutit oli vo\u0303imalik lambita joosta, kuid siis tuli lamp kaardi lugemiseks to\u0308o\u0308le panna ja raja lo\u0303pus oli juba nii pime, et ta\u0308istuli oli igati kasulik."}, {"text_idx": "#000010", "text": "Natuke kahetised tunded on soorituse koha pealt, kuid pigem oli soorituses nii mo\u0303ndagi head, mida saab kaasa vo\u0303tta. Ega ma la\u0308inudki vo\u0303idumo\u0303tetega rajale, tahtsin lihtsalt u\u0308hte kvaliteetset vo\u0303istlust. Fu\u0308u\u0308siline tase on olnud nagu ta on ka\u0308esoleval aastal, kui natukenegi tekib vo\u0303imalus rohkem jooksmas ka\u0308ia, siis selles seltskonnas eesotsas vo\u0303i lausa eest a\u0308ra joosta ei ole mingi probleem."}, {"text_idx": "#000011", "text": "Vo\u0303istkond lo\u0303puks tulemust kirja ei saanud, kuna mehed langesid nagu o\u0303unad su\u0308gisel pots ja pots puuotsast alla. Sellepa\u0308rast ongi hea esimest vahetust joosta, ei so\u0303ltu teistest."}, {"text_idx": "#000012", "text": "4.etapil to\u0303lgendasin olukorda kinnikasvanud lagedale jo\u0303udes valesti, lisa 30sek.5.etapp otse minnes la\u0308ksid su\u0308steemid segi ja lo\u0303pp vajus ka\u0308est. 60sek.16.KP vo\u0303tmise probleemid. 20sek."}, {"text_idx": "#000013", "text": "La\u0308tis sai joostud u\u0308ks tugev tavaraja treeningvo\u0303istlus. Treening just pigem selleto\u0303ttu, et ma ei valmistunud selleks u\u0308ldse, la\u0308ksin treeningva\u0308simuse pealt ja nii ei suutnud ka endast rajal maksimumi va\u0308lja pigistada."}, {"text_idx": "#000014", "text": "Maastik oli mitmeosaline. Soojenduseks neli punktivahet ilusamas ma\u0308nnimetsas, mis kohati oli ku\u0308ll peitlik, kuid siiski kiiresti joostav ja u\u0308leja\u0308a\u0308nud rada kulges erineva la\u0308bitavusega vo\u0303serikes soode vahel."}, {"text_idx": "#000015", "text": "Keha pa\u0308ris ta\u0308iel vo\u0303imsusel polnud valmis koosto\u0308o\u0308d tegema. Ilmselt eelneval na\u0308dalavahetusel joostud kolm starti olid va\u0308simuse na\u0308ol veel ta\u0308iesti organismis sees."}, {"text_idx": "#000016", "text": "Orienteerumistehniliselt oli va\u0308ljakutseid piisavalt. Suurim eksimus oli luubi mitte kaasa vo\u0303tmine, mis sundis pa\u0308ris palju seisakuid tegema. Punktide ru\u0308ndamine oli selle vo\u0303rra kohati suhteliselt keeruline, kuna lihtsalt ei lugenud 1:15000 kaardilt infot va\u0308lja. Heast orienteerumisru\u0308tmist niimoodi ra\u0308a\u0308kida ei saa."}, {"text_idx": "#000017", "text": "Sellegipoolest oli rada huvitav ja sai va\u0308ga hea orienteerumiselamuse. Vo\u0303iks arvata, et sellisel maastikul vo\u0303ib pa\u0308ris palju no\u0303gest olla, aga o\u0303nneks kohtasin ainult mo\u0303nel korral ja siiski oli vo\u0303imalik seda va\u0308ltida."}]